《招友人饮》
宋代·左纬

入门相见喜还悲，不免樽前细问之。一别又经无数日，百年能得几多时。

后生衮衮皆成事，吾辈栖栖亦可疑。日暮东风吹鬓发，拍床嗔道酒行迟。

作者简介：左纬（？～约1142）字经臣，号委羽居士，黄岩县（今浙江黄岩区）城东永宁山下人。少时以诗文闻名台州。早岁从事举子业，后以为此不足为学，弃去，终身未仕。